חכאי גמלוני

חכאי גמלוני (שם מדעי: Lophius piscatorius) הוא מין של דג מצולות מסדרת החכאים. דג זה מצוי באוקיינוס האטלנטי ובימים סביבו - ים ברנץ, מצר גיברלטר, הים התיכון והים השחור. בים האירי דג זה נחשב לדג מאכל מסחרי חשוב.

אורכו של החכאי עד 2 מ' ומשקלו יכול להגיע ל-50 ק"ג. הנקבות גדולות מהזכרים. הוא בעל ראש שטוח עם לסתות ענקיות בעלות שיניים חדות והלסת הגדולה יכולה להיפער במהירות ולשאוב כל יצור העובר בקרבתה. הסנפירים שטוחים והחכאי מצוי בשכיבה על קרקעית הים ושוחה לעיתים רחוקות. הסנפירים השטוחים עוזרים לחכאי לנוע על פני החול והוא בעל בליטות הנראות כמו אצות להסוואה בעודו שקוע בחול. מעל פיו ישנה קרן המכילה תא מאיר. לחכאי אין כלל קשקשים.

החכאי שוכן בתהומות האוקיינוס בעומק 20-1,000 מ' מתחת פני הים. הוא טורף מארב מתמחה המשתמש ב"חכה" שמעל ראשו כדי למשוך טרף המחפש את האור. החכאי יכול לטרוף כמעט כל דג הקרוב אליו במשקלו ולאחר מכן לצום במשך חודשים.

קישורים חיצוניים

הערות שוליים

חכאים
טקסונים שתוארו בידי קארולוס ליניאוס
מגה-פאונה של האוקיינוס האטלנטי
בעלי חיים שתוארו ב-1758